מפל מים

[250px|ממוזער|[מפל אנחל בוונצואלה הוא מפל המים הגבוה בעולם]]
[250px|ממוזער|מפל [טבינדהפוסן, אחד מיעדי התיירות הפופולריים ביותר בנורווגיה]]
**מפלי מים** הם תופעה גאוגרפית שבה זרם מים, בדרך כלל נהר או נחל, נופל באופן אנכי או דרך סדרת נפילות תלולות. תופעה זו מתרחשת גם כאשר מי הפשרה נופלים מקצה של קרחון שטוח או מדף קרח. הדרך הנפוצה ביותר שבה נוצרים מפלי מים היא כאשר נהר זורם מעל שכבה עליונה של סלע קשיח, ובשלב הבא פוגש סלע רך יותר. הסלע הרך נשחק מהר יותר על ידי הזרם מאשר הסלע העמיד, תהליך שגורם להיווצרות נפילה שגובהה גדל בהתמדה לאורך זמן.

עבור בני האדם, מפלי מים מחזיקים בחשיבות ניכרת עוד מהפרהיסטוריה. הם עלולים להוות מחסומים משמעותיים בפני ניווט לאורך נהרות. כמו כן, מפלי מים הם אתרים דתיים חשובים בתרבויות רבות. מאמצע המאה ה-20 חשיבותם גברה גם כמושאי מחקר מדעי. מבחינה אקולוגית, מפלי מים נחקרים רבות בשל השפעתם על המינים החיים בהם ובסביבתם. מאז המאה ה-18, הם זכו לתשומת לב הולכת וגוברת כיעדי תיירות וכמקורות לאנרגיה הידרואלקטרית.

## היווצרות המפל
לעיתים נוצר מפל מים עקב שינויים שברים הנקראים טקטוניים – שברים ונקעים של קווי העתק, אך רוב המפלים נוצרים עקב שינויים ליתולוגיים – שינויים באופי המסלע. בדרך כלל נגרם הדבר במקום שבו עובר הנהר ממסלע קשה למקום בעל מסלע רך יותר, שובר אותו, וצונח ממקומו לשכבת הסלע הבאה. מפל נוצר גם במקומות שבהם אפיק גבוה נשפך לתוך נהר בעל אפיק נמוך יותר בצורה משמעותית. אפיק כזה, הגבוה מן הנהר אליו הוא נשפך, נקרא **אפיק תלוי**. אפיקים תלויים נוצרים כאשר בנהר הגדול עוברת כמות מים הגדולה בהרבה מזו שבאפיק (קרקע הנחל שהמים זורמים בו) העליון. חלק מאפיקים תלויים אלו נוצרו על ידי הקרחונים הגדולים שנעו בנהרות בתקופת הפליסטוקן.

## מפלי מים בעולם
כאשר הוקם סכר איטייפו בשנת 1982 על נהר **[[פרנה (נהר)|פרנה]]** בגבול פרגוואי-ברזיל, להפקת חשמל הידרואלקטרי, הציפו מי האגם שנוצר את **[[מפלי גוואירה]]** שהיו עד אז העוצמתיים והאדירים בעולם. דרומה מ**מפלי גוואירה** הנכחדים נשפך נהר **[[איגואסו (נהר)|איגואסו]]** אל נהר **פרנה**. לא רחוק משם, במשולש הגבולות ארגנטינה-ברזיל-פרגוואי, נמצאים **[[מפלי איגואסו]]** שהם מהגדולים והרחבים בעולם. מפלים אלה הם מוקד משיכה עצום לתיירים, ונחשבים לאחד מפלאי הטבע.

המפל הגבוה ביותר בעולם כיום הוא **[[מפל אנחל]]** בוונצואלה; גובהו 979 מטרים וגובה המדרגה הגבוהה שלו 807 מטרים.

**[[מפלי קון פאפנג]]** על נהר מקונג בלאוס משתרעים לרוחב 10 ק"מ, והם הרחבים בעולם – אך גובהם 29 מטרים בלבד.

**[[מפלי בויומה]]** (שנקראו לפנים **מפלי סטנלי**) על נהר קונגו בזאיר, יחד עם **[[מפלי ויקטוריה]]** הנמצאים על נהר זמבזי, מהווים גבול בין זמביה לזימבבואה, והם מפלי המים הגדולים באפריקה, ומהגדולים בעולם, מבחינת ספיקת המים הזורמים בהם.

בין מפלי המים המפורסמים אפשר למנות את מפלי ניאגרה בגבול קנדה–ארצות הברית, שזוכה ליחסי ציבור מרשימים בסרטי קולנוע אמריקנים רבים.

## מפלים בישראל

180px|ממוזער|המפל השחור בישראל
מפל המים הגבוה בישראל הוא מפל נחל קדם, שגובהו 330 מטרים, אך הוא זורם רק בעת שיטפונות ולעיתים מאוד נדירות. מפל המים הזורם כל השנה הגבוה בישראל הוא מפל נחל גמלא שגובהו 52 מטרים. רוב מפלי המים בישראל הזורמים כל השנה נמצאים ברמת הגולן כמו מפל נחל יהודיה, מפל גילבון הנופל מגובה 40 מטר, והמפלים הלבן והשחור בנחל אל על.

## מפלי מים והאדם
האדם עושה במפלי המים שימוש בשתי דרכים:
* ניצול כוח המים הנופלים להנעת טורבינות וגלגלי מים לצורך ייצור חשמל.
* לצורכי נופש ותיירות: מאז ומתמיד ראה האדם במפלים שכיות חמדה ובא לראותם.

## מפלי המים הגבוהים בעולם

## גלריה

קובץ:Hopetoun falls.jpg|מפל מים בוויקטוריה שבאוסטרליה
קובץ:Fulmer Falls Closeup 3000px.jpg| מפל מים בפנסילבניה שבארצות הברית
קובץ:Havasu Falls 1a md.jpg|מפל מים באריזונה שבארצות הברית
קובץ:'Silence, Waterfall and Forest' by Arthur Bowen Davies, Dayton Art Institute.JPG|ציור של אישה ליד מפל
קובץ:Cataratas Victoria, Zambia-Zimbabue, 2018-07-27, DD 04.jpg|מפלי ויקטוריה. זמביה (בתמונה, משמאל) לזימבבואה (בתמונה, מימין).
The frozen waterfalls of Korouoma.jpg|מפל קפוא בקניון קורואומה לפלנד, פינלנד


[ממוזער|מרכז|800px|[מפלי איגואסו (ארגנטינה)]]

## קישורים חיצוניים

* 
* 

*
קטגוריה:צורות נוף
קטגוריה:גופי מים
קטגוריה:צורות נוף פלוביאליות